Դիանա Դայան

**Դիանա Դայան,** **(Diana Dayan) / (Diana Daian) -** հայ-հրեա դերասանուհի, պրոդյուսեր, ստեղծագործական տնօրեն, ռեժիսոր և մեդիա անձնավորություն: Համագործակցում է Հայաստանի և միջազգային տարբեր բրենդների ու մշակութային հաստատությունների հետ։ 

մինի|347x347px|Դիանա Դայան
## Վաղ կյանք և կրթություն
Դիանա Դայանը ծնվել և մեծացել է Երևանում՝ բժիշկների ընտանիքում։ Վաղ տարիքից հետաքրքրվել է արվեստով։ 2007 թվականին ընդունվել է Հայրապետ Հայրապետյանի անվան դպրոց, միաժամանակ ուսանել Ալեքսանդր Սպենդիարյանի անվան երաժշտական դպրոցում՝ մասնագիտանալով վոկալի և դաշնամուրի ուղղություններով (2007-2014)։

2013 թվականին ՅՈՒՆԵՍԿՕ-ի ընտրությամբ մասնակցել է Ռուսաստանի Խանտի-Մանսիյսկ քաղաքում անցկացված ֆորումին՝ ներկայացնելով հայկական մշակույթը։ Ներկայացման ընթացքում հանդես է եկել վոկալ կատարումով։

2019 թվականին ընդունվել է Հայ-ռուսական համալսարան՝ միջազգային հարաբերություններ մասնագիտությամբ։ Ուսանողական տարիներին ներգրավվել է նորաձևության ոլորտում, ինչը դարձավ նրա մոդելային գործունեության սկիզբը։

2024–2025 թվականներին շարունակել է կրթությունը արվեստի և հաղորդակցության ոլորտների մասնագիտացված դասընթացներում։ 2025 թվականին սովորել է «Դերասանական արվեստ կինոյի և մեդիայի համար» ծրագրով Լոնդոնի համալսարաններից մեկում, իսկ 2026 թվականին ավարտել է հանրային խոսքի դասընթաց Հարվարդի համալսարանում։

## Կարիերա

### Մոդելինգ և բրենդային համագործակցություններ
Դայանը գործունեությունը սկսել է որպես մոդել՝ մասնակցելով գովազդային արշավների և նկարահանումների Հայաստանում։ Հետագայում գործունեության շրջանակում ընդգրկել է նաև կրեատիվ ղեկավարումը, լուսանկարչությունը և ինֆլուենսեր մարքեթինգը։

Համագործակցել է տարբեր ընկերությունների և բրենդների հետ, այդ թվում՝ Pepsi, Baldi London, Z&A Store, Yooto Store, Sharm Holding, ZigZag, Ardshin Bank, Ineco Bank, Ameria Bank, Miamor Jewelry, Aroma Fragrances, Mark Sevouni Chocolates, Goght Urban Valley, The Dvin Group, Chronograph, UHI Jewellery, K-Array Sound Systems, Moonq Wines, Pregomesh և The Alexander Luxury Collection Hotel։

### Կինո և հեռուստատեսություն
2019 թվականին կատարել է դերասանական դեբյուտը Հայաստանի Առաջին ալիքով հեռարձակվող *«Թագակիրներ»* պատմական վավերագրական շարքում՝ մարմնավորելով թագուհի Սաթենիկի կերպարը։

### Կրեատիվ և արվեստային գործունեություն
Դայանը մասնակցել է տարբեր արվեստային նախագծերի և ցուցահանդեսների։ 2022 թվականի հոկտեմբերին հանդես է եկել որպես Harper’s Bazaar Serbia ամսագրի հոկտեմբերյան համարի շապիկի մոդել և նախագծի կրեատիվ տնօրեն։ Նախագիծը ներառել է համագործակցություններ միջազգային բրենդների հետ, այդ թվում՝ Dolce & Gabbana, Balmain, Versace, Graff, Chopard, Roberto Coin և Yeprem, ինչպես նաև տեղական գործընկերների՝ Z&A Store, Choreograph և Armenian Helicopter ընկերությունների հետ։

2023 թվականին եղել է Jacob Meir Fashion Show-ի կրեատիվ տնօրենը, որը կայացել է Դվին հյուրանոցում։

### «Social Masks» ֆիլմ (2025)
2025 թվականին Դայանը հեղինակել, բեմադրել և պրոդյուսերել է «Social Masks» հոգեբանական դրամա-միստերիա ժանրի ֆիլմը, որտեղ հանդես է եկել նաև գլխավոր դերակատարությամբ։ Ֆիլմը նրա առաջին ռեժիսորական աշխատանքն է։մինի|403x403փքս|Լուսանկարչական սեսիա «Մեկ նկարը հազար բառ արժե» ցուցահանդեսի շրջանակներում, Երևան, Հայաստան, մարտ, 2023 թ.Ֆիլմն ուսումնասիրում է սոցիալական ինքնության և հասարակական դերերի թեմաները։ Պատմությունը կառուցված է հինգ խորհրդանշական կերպարների շուրջ՝ Դրամա, Տրագիկոմիկ, Միստիկ, Տիկնիկ և Հրեշ, որոնք ներկայացնում են սոցիալական վարքագծի տարբեր դրսևորումներ

Ֆիլմի հիմնական թեմատիկան վերաբերում է ինքնության ընկալմանը, սոցիալական դերերին և անձնական իրականության ու հանրային կերպարի միջև հարաբերությանը։

## Ցուցահանդեսներ և հրատարակություններ
2022 թվականին Երևանում՝ Դվին պատկերասրահում, անցկացրել է *«The Picture is Worth a Thousand Words»* խորագրով առաջին անհատական ցուցահանդեսը, որտեղ ներկայացվել են սև-սպիտակ դիմանկարներ՝ նվիրված հույզերի և ոչ վերբալ հաղորդակցությանը։

2024 թվականի մարտին լույս է տեսել համանուն արվեստագիրքը, որը ներկայացվել է Ardean Gallery-ում (Երևան)։ Նույն տարվա ընթացքում ցուցահանդեսը ներկայացվել է նաև Լոս Անջելեսում։

Արվեստագիրքը ցուցադրվել է մի շարք վայրերում, այդ թվում՝ The Alexander, a Luxury Collection Hotel, Courtyard by Marriott Hotel, Dvin Group Hotel, Ardean Gallery և Tigran Tsitoghdzyan Art Gallery։

2024 թվականի հոկտեմբերին Լոս Անջելեսում անցկացված ցուցահանդեսի շրջանակում ներկայացրել է իր արվեստագիրքը։

## Սոցիալական մեդիա գործունեություն
Դայանը ակտիվ է նաև սոցիալական մեդիայում՝ որպես թվային բովանդակության ստեղծող։ Instagram հարթակում ունի ավելի քան 200,000 հետևորդ, որտեղ ներկայացնում է նորաձևությանը, արվեստին և մշակույթին առնչվող բովանդակություն, ինչպես նաև համագործակցում տարբեր բրենդների հետ։
## Ծանոթագրություններ

## Աղբյուրներ

* Dina Daian: Kroz prizmu ženstvenosti
* Մարդկանց էմոցիաներն իր ֆոտոխցիկով անմահացնող աղջիկը. Դիանա Դայան & Անուշ Զոհրաբյան
* Թագակիրները. Արքայական հարսանիք
* Առավոտ լուսո. Դիանա Դայան
* Все Профессии Важны: Арт-директор, Фотограф
* Art Ուրբաթ | Էմոցիաները՝ Դիանա Դայանի լուսանկարներում
* «Фотография стоит тысячи слов»  В Ереване прошла первая выставка фотографа Дианы Даян
* Diana Daian Art Book: FTNFT
* YouTube: Diana Daian
* Ֆիլմարտադրություն. բիզնես՝ այլ կանոններով. Բիզնեսի անատոմիա
* Armenian Arts Magazine: Diana Daian Solo exhibition in Los Angeles: (26-27p)

Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:Հայ պրոդյուսերներ
Կատեգորիա:Երևան քաղաքում ծնվածներ